**DĖL ROKIŠKIO RAJONO SAVIVALDYBĖS TARYBOS 2021 M. RUGSĖJO 24 D. SPRENDIMO NR. TS-194 „DĖL SUTIKIMO REORGANIZUOTI VIEŠĄJĄ ĮSTAIGĄ ROKIŠKIO PSICHIKOS SVEIKATOS CENTRĄ, PRIJUNGIANT JĮ PRIE VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO“ PAKEITIMO**

2022 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2021 m. rugsėjo 24 d. sprendimo Nr. TS-194 „Dėl sutikimo reorganizuoti viešąją įstaigą Rokiškio psichikos sveikatos centrą, prijungiant jį prie viešosios įstaigos Rokiškio pirminės asmens sveikatos priežiūros centro“ 1 punktą, 3.1.1 papunktį, 3.1.2 papunktį ir 3.2 punktą ir išdėstyti juos taip:

„1. Sutikti reorganizuoti viešąją įstaigą Rokiškio psichikos sveikatos centrą, prijungiant ją prie viešosios įstaigos Rokiškio pirminės asmens sveikatos priežiūros centro iki 2023 m. gruodžio 31 d.“;

„3.1.1. Lietuvos Respublikos viešųjų įstaigų įstatymo nustatyta tvarka ne vėliau kaip prieš 45 dienas tarybos sprendimu nustatytos viešosios įstaigos Rokiškio psichikos sveikatos centro, prijungiant ją prie viešosios įstaigos Rokiškio pirminės asmens sveikatos priežiūros centro, reorganizavimo datos parengti ir pasirašyti viešosios įstaigos Rokiškio psichikos sveikatos centro reorganizavimo, prijungiant ją prie viešosios įstaigos Rokiškio pirminės asmens sveikatos priežiūros centro, sąlygų aprašą“;

3.1.2. teisės aktų nustatyta tvarka ne vėliau kaip prieš vieną mėnesį tarybos sprendimu nustatytos viešosios įstaigos Rokiškio psichikos sveikatos centro, prijungiant ją prie viešosios įstaigos Rokiškio pirminės asmens sveikatos priežiūros centro, reorganizavimo datos viešai paskelbti apie viešosios įstaigos Rokiškio psichikos sveikatos centro prijungimo prie viešosios įstaigos Rokiškio pirminės asmens sveikatos priežiūros centro reorganizavimo sąlygų parengimą ir pranešti šių įstaigų kreditoriams apie reorganizavimo sąlygų aprašo sudarymą ir kitą teisės aktuose nurodytą informaciją, susijusią su šių įstaigų reorganizavimu“;

3.2. VšĮ Rokiškio pirminės asmens sveikatos priežiūros centro direktorę ne vėliau kaip prieš vieną mėnesį tarybos sprendimu nustatytos viešosios įstaigos Rokiškio psichikos sveikatos centro, prijungiant ją prie viešosios įstaigos Rokiškio pirminės asmens sveikatos priežiūros centro, reorganizavimo datos Rokiškio rajono savivaldybės tarybai pateikti tvirtinti“.

2. Pripažinti netekusiu galios Rokiškio rajono savivaldybės tarybos 2022 m. vasario 23 d. sprendimą Nr. TS-45 „Dėl Rokiškio rajono savivaldybės tarybos 2021 m. rugsėjo 24 d. sprendimo Nr. TS-194 „Dėl sutikimo reorganizuoti viešąją įstaigą Rokiškio psichikos sveikatos centrą, prijungiant jį prie viešosios įstaigos Rokiškio pirminės asmens sveikatos priežiūros centro“ dalinio pakeitimo“.

3. Skelbti šį sprendimą Teisės aktų registre.

Savivaldybės meras Ramūnas Godeliauskas

Evelina Grėbliauskienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. RUGSĖJO 24 D. SPRENDIMO NR. TS-194 „DĖL SUTIKIMO REORGANIZUOTI VIEŠĄJĄ ĮSTAIGĄ ROKIŠKIO PSICHIKOS SVEIKATOS CENTRĄ, PRIJUNGIANT JĮ PRIE VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO“ PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pakeisti Rokiškio rajono savivaldybės tarybos 2021 m. rugsėjo 24 d. sprendimo Nr. TS-194 „Dėl sutikimo reorganizuoti viešąją įstaigą Rokiškio psichikos sveikatos centrą, prijungiant jį prie viešosios įstaigos Rokiškio pirminės asmens sveikatos priežiūros centro“ 1 punktą, 3.1.1 papunktį, 3.1.2 papunktį ir 3.2 punktą ir išdėstyti nauja redakcija. Pripažinti netekusiu galios Rokiškio rajono savivaldybės tarybos 2022 m. vasario 23 d. sprendimą Nr. TS-45 „Dėl Rokiškio rajono savivaldybės tarybos 2021 m. rugsėjo 24 d. sprendimo Nr. TS-194 „Dėl sutikimo reorganizuoti viešąją įstaigą Rokiškio psichikos sveikatos centrą, prijungiant jį prie viešosios įstaigos Rokiškio pirminės asmens sveikatos priežiūros centro“ dalinio pakeitimo“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos viešųjų įstaigų įstatymas, Lietuvos Respublikos sveikatos priežiūros įstaigų įstatymas, Lietuvos Respublikos sveikatos sistemos įstatymas.

**Sprendimo projekto esmė.**

LR sveikatos apsaugos ministerija rengia Sveikatos tinklo pertvarkos ir asmens sveikatos priežiūros įstaigų modernizavimo planą, kuriame bus aprašyta planuojami paslaugų pertvarkos pokyčiai, kriterijai ir sąlygos. Infrastruktūros modernizavimas bus finansuojamas tik toms įstaigoms, kurios atitiks Sveikatos tinklo pertvarkos ir įstaigų modernizavimo plano reikalavimus. Planas bus įgyvendinimas iki 2029 m.

Reorganizacija VšĮ Rokiškio psichikos sveikatos centrą, prijungiant prie VšĮ Rokiškio pirminės asmens sveikatos priežiūros centro atidedama todėl, kad 2023 m. II ketvirtyje planuojamas I etapas ir pirmieji finansavimo kvietimai – investicijos į savivaldybių sveikatos centrų sudėtyje esančių paslaugų infrastruktūros modernizavimo sukūrimą bei sveikatos centrų modelio diegimas. Lėšos – ES fondų investicijų programos lėšos 2021–2027 m. VšĮ Rokiškio psichikos sveikatos centrą prijungiant prie VšĮ Rokiškio pirminės asmens sveikatos priežiūros centro planuojama teikti projektinį pasiūlymą pagal patvirtintas priemones įstaigų infrastruktūros modernizavimui ir įrangos įsigijimui.

**Laukiami rezultatai.**

Bus teikiama paraiška dėl priemonės finansavimo, o gautos ES fondų investicijų programos lėšos bus skirtos įstaigų infrastruktūros modernizavimui ir įrangos įsigijimui.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Savivaldybės gydytoja Evelina Grėbliauskienė